
Број: 05-511-9/2021
Датум: 12.03.2021.год.

Одјељење за стамбено комуналне послове и послове саобраћаја Градске управе Града Зворник, по захтјеву инвеститора Илић Милета из насеља Роћевић, од 23.02.2021.год., у поступку обнављања еколошке дозволе за пословни објекат – аутоперионица „БОКИ“ који се налази у насељу Роћевић бр. 49, град Зворник, на основу члана 94. Закона о заштити животне средине („Службени гласник РС“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, број 124/12), члана 5. Правилника о поступку ревизије и обнављања еколошких дозвола („Службени гласник РС“, број 28/13 и 104/17) и члана 190. Закона о општем управном поступку („Службени гласник РС“, број: 13/02, 87/07, 50/10 и 66/18), доноси:
Р Ј Е Ш Е Њ Е
1.  Обнавља се РЈЕШЕЊЕ - ЕКОЛОШКА ДОЗВОЛА, број: 05-511-8/2016 од 31.03.2016.год. која је издата инвеститору Илић Милету из насеља Роћевић, за пословни објекат – аутоперионица „БОКИ“ који се налази у насељу Роћевић бр. 49, град Зворник, на грађевинској парцели означеној као к.п. бр. 2466/1 К.О. Роћевић, уписаној у п.л. број 532, са роком важења до 12.03.2026.год., под сљедећим условима:
2.  Погони и постројења за које се обнавља еколошка дозвола су:
У аутоперионици се врше сљедеће услуге: прање свих врста возила, прање мотоцикла, хемијско чишћење унутрашњости аутомобила, прање мотора и моторног простора, чишћење алуминијумских фелуга. Процес прања обавља се ручно а машине и уређаји који се користе у технолошком процесу су: усисивач и машина за прање аутомобила. Све машине које се користе у процесу производње морају имати атесте и бити подвргнуте редовном периодичном прегледу од стране овлаштене институције.
Објекат је у основи правоугаоног облика величине основе 5,00 m х 9,00 m, спратности приземље (П+0). Улаз у објекат је са јужне и западне стране. Објекат је поред магистралног пута Бијељина – Зворник.
       3. Инвеститор, Илић Миле из насеља Роћевић, дужан је да током рада и престанка рада предметног објеката, испуни обавезе заштите животне средине у складу са чланом 83. Закона о заштити животне средине („Службени гласник Републике Српске“, број: 71/12, 79/15 и 70/20), примјени мјере ублажавања негативних утицаја на животну средину, а посебно:
3.1.   Мјере спречавања емисија у ваздух и заштита од буке

· Обавезно асфалтирати манипулативне површине и саобраћајнице како би се олакшало одржавање истих.
· Редовно вршити мониторинг основних полутаната загађења ваздуха. Мјерења вршити у непосредној близини објекта.
· Пратити и мјерити емисију загађујућих материја у ваздух како би се испунили услови дефинисани у Уредби о вриједностима квалитета ваздуха („Службени гласник Републике Српске“,  број: 124/12).
· Смањити емисију прашине са радно-манипулативних простора, нарочито током љетних мјесеци и код јачих вјетрова мокрим отпрашивањем, тј. обарањем прашине на мјесту настанка прскањем.
· Редовно прати и одржавати путне и манипулативне површине како би се смањила емисија прашине. 
· Адекватном организацијом рада спречити стварање гужве и застоја.
· Вршити редован преглед и сервис опреме и уређаја, према спецификацији произвођача.
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.
· У случају да се у току рада предметног објекта, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења итд.).
· Због близине суседних објекта предвидјети употребу средстава и уређаја који емитују буку нижег интезитета, тако да иста не утиче негативно на околну животну средину.
· Да би се ублажио повећани ниво буке која настаје при раду опреме и машина првенствено се морају редовно вршити испитивања опреме и машине и одржавати исте према упутству произвођача.
· Да би се смањило присуство прашине извршити озелењавање свих слободних површина брзо растућим зеленилом и украсним биљкама а посебно уз границу са сусједним парцелама.

3.2.   Мјере спречавања емисија у воду и земљиште  
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, број 68/01) и са Правилником о условима  испуштања отпадних вода у површинске воде („Службени гласник РС“, број 44/01).
· Санитарне и фекалне отпадне воде одводити у водонепропусну трокоморну септичку јаму. Исту одржавати у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, све у складу са Правилником.
· За прање возила користити еко-детерџенте који садрже биоразградиве супстанце.
· Отпадну воду од прања аутомобила преко система сливних решетки и канала одводити до сепаратора  масти и уља.
· Правилно и редовно одржавати систем за прикупљање и одвођење и третман отпадних вода са локације објекта и унутар објекта.
· Након таложења у сепаратору уља и масти пречишћену употребљену воду одводити системом цијеви у крајњи реципијент.
· Изградити сепаратор масти и уља за третман отпадних вода. 
· Прихватање оборинских вода са косих кровних површина вршити преко лимених олука и испуштати у упојни бунар. 
· Воде са површина на којима ће се заустављати возила прије испуштања у крајњи реципијент уводити у сепаратор нафтних деривата и испуштати тек након третмана.
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б)  Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в)  Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.

· Редовно одржавати одводне површине, сливне решетке и таложник.
· Отпадне воде из сепаратора потребно је периодично контролисати.
· У случају испуштања нафтних деривата, техничких уља и масти из машина и возила, потребно је одмах извршити посипање сухог средства – апсорбенс за упијање (екопор, пиљевина, пијесак и сл.) те прикупљање и санацију површине на којој се десило пролијевање.
· Извршити набавку довољне количине комерцијалног средства за посипање и суво чишћење за случај акцидентних ситуација просипања уља, нафтних деривата, разних емулзија. 
· Манипулативне површине је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина.
· Употребњени апсорбенс и друге загађене материје збринути као опасни отпад.
· На локацији објекта обезбједити довољне количине апсорбенса.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
· Загађење околног земљишта и подземних вода се може очекивати у случају излијевања органских масти и уља, течних горива, минералних уља и мазива из транспортних средстава.
3.3.   Мјере за спречавање и смањење чврстог отпада

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Настали и расути отпадни материјал се мора уклонити са зелених површина, искључиво механичким путем, без испирања водом.
· Комунални отпад одлагати у контејнер који треба празнити од стране комуналног предузећа.
· Контејнери морају бити затворени и постављени на водонепропусној површини.
· Канте/контејнери/бурад за одлагање свих врста отпада на локацији морају бити јасно означени типом и нивоом опасности.

· Није дозвољено мијешати опасни и неопасни отпад.
· Талог из сепаратора масти и уља редовно чистити и збрињавати од стране овлаштене организације по склопљеном уговору.

· Идентификовани опасни отпад (употребљени адсорбенс и сл.) сакупљати посебно, складиштити у посебне посуде намјењене за ту врсту отпада, складиштити на наткривеним мјестима и на водонепропусним површинама и збрињавати од стране овлаштене институције за исти.

· Инвеститор мора склопити Уговоре (зависно од врсте отпада) са овлаштеним институцијама за коначно збрињавање отпада раздвојеног по каталогу.

· Адекватном организацијом процеса рада спречити настајање и расипање свих врста отпада.

· План за управљање отпадом мора бити у складу са Законом о управљању отпадом („Службени гласник Републике Српске", број: 111/13, 106/15 и 70/20). 

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15 и 70/20).
· Врсте отпада које настају у фази рада пострјења и које се морају адекватно збринути:
	ШИФРА
	НАЗИВ ОТПАДА

	13 05
	Садржај сепаратора уље/вода

	13 05 01*
	Чврсте материје из комора за отпад из сепаратора уље / вода

	13 05 02*
	Муљеви из сепаратора уље / вода

	13 05 03*
	Муљеви од хватача уља

	13 05 06*
	Уља из сепаратора уље / вода

	13 05 07*
	Зауљена уља из сепаратора уље / вода

	13 05 08*
	Мјешавине отпада из коморе за отпад и сепаратора уље / вода

	15
	Отпад од амбалаже, апсорбенти, крпе за брисање, филтерски материјали и заштитне тканине, ако није другачије спецификовано

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 07
	Стаклена амбалажа

	15 02 03
	Апсорбенти, филтерски материјали, крпе за брисање и заштитна одјећа другачији од оних наведених у 15 02 02

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 01 01
	Папир и картон

	20 01 02
	Стакло

	20 01 30
	Детерџенти који су другачији од оних наведених у 20 01 29

	20 01 39
	Пластика

	20 01 40
	Метали

	20 03 04
	Муљеви из септичких јама


             Напомена: Опасни отпад у Каталогу отпада има ознаку звјездице (*)
             3.4.   Мјере заштите у случају удеса

· Да би се спречиле негативне посљедице до којих може доћи при акцидентним ситуацијама, треба водити рачуна да су све радне машине увијек у потпуно исправном стању, као и да су приступни пут, путне и манипулативне површине лако приступачне.
· У циљу превенције и стварања услова за управљање ризичним околностима морају се израдити реални планови превенције, односно планови заштите од несреће (планови противпожарне заштите и заштите на раду).
· Ради заштите живота и здравља радника руковање и одржавање машина и опреме треба спроводити према упутствима произвођача, а неопходна је и редовна контрола исправности и безбедности средстава за рад као и обука радника. Све машине које се користе требају имати атесте и бити подвргнуте редовном периодичном прегледу од стране овлаштене институције.
· Уређаје и инсталације у објекту одржавати у исправном стању, а за рад на пословима ангажовати стручно оспособљене раднике.
· Обезбједити сву потребну опрему (против пожарну и др.) за брзо спречавање ширења пожара у акцидентним ситуацијама.
· Цјелокупну електричну инсталацију у фази експлоатације мора редовно-периодично прегледати овлаштена институција, тиме се потврђује да је инсталација изведена у складу са важећим прописима, па као таква не може ни представљати опасност по животну средину.
            3.5.   Мјере након затварања постројења
· У случају престанка рада пословног објекта и настанка потребе за потпуним уклањањем  објекта, обавеза инвеститора је да доведе земљиште у првобитно стање према програму санације девастираног простора. Терен локације треба рекултивирати (заравнати све ископе земљишта, нанијети слој хумуса и озеленити предметну површину) и у наредних годину дана вршити неопходна мјерења параметара ваздуха и земљишта.

4. Приликом рада постројења несмију се прекорачити граничне вредности за загађујуће материје и то:

4.1. Вриједности квалитета ваздуха – измерене вриједности квалитета ваздуха са локације предметног погона морају бити усклађене са граничним вриједностима параметара ваздуха прописане Уредбом о вриједностима квалитета ваздуха („Службени гласник РС“, број 124/12). Вршити мјерење концентрације прашине, метеоролошке параметре: температуру, релативну влажност и атмосферски притисак.

           4.2. Бука ван локације предметног постројења несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89). По Правилнику предметни објекат спада у IV зону. Дозвољени нивои вањске буке дати су у сљедећој табели:
	Подручје
(зона)
	НАМЈЕНА ПОДРУЧЈА
	Еквивалентни

нивои (Leq)
	Вршни

нивои

	
	
	дан
	ноћ
	L10
	L1

	I
	болничко, љечилишно
	45
	40
	55
	60

	II
	туристичко, рекреациско, опоравишно
	50
	40
	60
	65

	III
	чисто стамбено, васпитно-образовне и здравствене институције, јавне зелене и рекреационе површине
	55
	45
	65
	70

	IV
	трговачко, пословно стамбено и стамбено уз саобраћајне коридоре, складишта без тешког транспорта
	60
	50
	70
	75

	V
	пословно, управно, трговачко, занатско, сервисно (комунални сервис)
	65
	60
	75
	80

	VI
	индустријско, складишно, сервисно и саобраћајно подручје без станова
	70
	70
	80
	85


4.3.   Граничне вредности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник РС“, број: 44/01). Вршити мониторинг физичко- хемијских и биолошких параметара отпадних вода у складу са Правилником. Mјерења вршити на ревизионом шахту на сепаратору уља и масти, а прије испуста у крајњи реципијент, а мониторинг има за циљ утврђивање степена и врсте евентуалног загађења вода. Граничне вриједности дате су у сљедећој табели: 
	Р.Б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА
ВРИЈЕДНОСТ


	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Укупне суспендоване материје
	g/m3
	35

	5.
	БПК5
	g/m3
	25

	6.
	ХПК
	g/m3
	125

	7.
	Амонијачни азот
	g/m3
	10

	8.
	Нитритни азот
	g/m3
	1

	9.
	Нитратни азот
	g/m3
	10

	10.
	Укупни азот
	g/m3
	15

	11.
	Укупни фосфор
	g/m3
	3


          4.4.  Анализу земљишта је потребно урадити у случају акцидентних ситуација просипања уља и мазива, или осталих опасних материја, односно по налогу инспектора. Треба вршити визуелно надгледање земљаних површина на читавој локацији предметног објекта и то што редовније, минимум једном у мјесецу, те послије сваке временске неприлике. 
5.    Мониторинг

5.1.   Мониторинг буке 
Мониторинг нивоа буке вршити једном годишње, у свим годинама важења еколошке дозволе. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).

           5.2.   Мониторинг ваздуха

Мониторинг квалитета ваздуха једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).
 5.3.   Мониторинг  воде 

Квалитативни мониторинг отпадних вода вршити два пута годишње, у свим годинама важења еколошке дозволе. Резултати мјерења морају бити у складу са Правилником о условима  испуштања отпадних вода у површинске воде („Службени гласник РС“, број 44/01).
 5.4.   Мониторинг земљишта

Мониторинг земљишта вршити само у случају акцидентних ситуација или по налогу надлежног еколошког инспектора.

 5.5. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 
6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.

6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.

Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

 7.  Уколико дође до значајнијих промјена у раду, случајне или непредвиђене незгоде или акцидентне ситуације која може значајно утицати на животну средину, инвеститор је дужан обавјестити Одјељење за стамбено комуналне послове и послове саобраћаја и инспектора за екологију.

 8. Одјељење за стамбено-комуналне послове и послове саобраћаја Градске управе Града Зворник врши сваких пет година ревизију издатих еколошких дозвола на захтјев странке, обнавља дозволу и по потреби мијења услове из дозволе а све у складу са Правилником о поступку ревизије и обнављања еколошких дозвола („Службени гласник РС“ број  28/13 и 104/17).
9.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
10.  Уколико одговорно лице постројења, током трајања важења ове дозволе планира промјену природе или функционисања постројења или проширење постројења које може утицати на животну средину, дужно је да о томе обавјести орган надлежан за издавање еколошке дозволе писаном обавијешћу, у складу са чл. 96. Закона о заштити животне средине.
         10.1. Сваку од промјена потребно је документовати преко овлаштених субјеката (институција које се баве заштитом радне и животне средине). 
        11.  Ово рјешење се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 

        12.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
       13.  Ово Рјешење ће бити објављено на интернет страници Града Зворник у складу са чл. 94. Закона о заштити животне средине.
О Б Р А З Л О Ж Е Њ Е
Дана 23.02.2021.године инвеститор, Илић Миле из насеља Роћевић, поднео је Одјељењу за стамбено комуналне послове и послове саобраћаја захтјев за обнављање и ревизију еколошке дозволе за пословни објекат – аутоперионица „БОКИ“ који се налази у насељу Роћевић бр. 49, град Зворник, на грађевинској парцели означеној као к.п. бр. 2466/1 К.О. Роћевић, уписаној у п.л. број 532.
Уз захтјев су достављени следећи прилози:
1. Еколошка дозвола која се обнавља, број: 05-511-8/2016 од 31.03.2016.год.
2. Стручни налаз о извршеним анализама отпадних вода, „Заштита, екологија и пројектовање“ д.о.о. Бијељина, број: 139/21 од 17.02.2021.год. 
3. Извјештај о мјерењу вањске буке, „Заштита, екологија и пројектовање“ д.о.о. Бијељина, број: 125-1/21 од 12.02.2021.год.
4. Извјештај о мјерењу квалитета ваздуха (концентрације прашине), „Заштита, екологија и пројектовање“ д.о.о. Бијељина, број: 125/21 од 12.02.2021.год.
5. Записник инспектора за заштиту животне средине, број: 09-511-14/21 од 18.02.2021.год.
6. Овјерена изјава одговорног лица на основу члана 5. тачка 4. под в. “Правилника о поступку ревизије и обнављања еколошких дозвола“ („Службени гласник РС“ бр. 28/13 и 104/17), од 23.02.2021. године.
7. Доказ о уплати административне таксе.
8. Рјешење о регистрацији предузетника, Одјељење за привреду, пољопривреду и друштвене дјелатности Општине Зворник, број: 08-350-431/14 од 29.12.2014.год.
9. Рјешење,  Одјељење за стамбено-комуналне послове и послове саобраћаја, Општина Зворник, број: 05-205-10-51/2012 од 09.07.2012.год.
10. План управљања отпадом, „Заштита, екологија и пројектовање“ д.о.о. Бијељина, број: 107/21 од 10.02.2021.год
        Из извјештаја о извршеним мјерењима може се видети:
      - Извршено је мјерење концентрације прашине на три мјерна мјеста и то:  на улазу локације аутоперионице, према најближем сусједном објекту и поред магистралног пута Бијељина -  Зворник, Аутоперионице „БОКИ“ Роћевић, дана 10.02.2021.године у времену од 12:00 – 13:00 часова на наведеној локацији у пуном процесу рада. За мјерење прашине коришћен је ласерски мјерач прашине AEROCET 531. На основу резултата испитивања утицаја настале прашине при раду аутоперионице, у циљу утврђивања њеног утицаја на животну средину може се констатовати да се концентрација загађујућих материја (прашине) налази испод граничних вриједности прописане Уредбом о вриједностима квалитета ваздуха („Службени гласник Републике Српске“, број: 124/12).
	Мјерно мјесто
	Измјерена концентрација прашине (µg/m³) за 1 час мјерења
	Гранична вриједност (µg/m³) према Уредби о квалитету ваздуха (“Службени гласник РС“, бр.124/12)
	Граница толеранције (µg/m³)
	Толерантна вриједност (µg/m³) према Уредби о квалитету ваздуха (“Службени гласник РС“, бр.124/12)
	

	
	LČ10
	ULČ
	LČ10 (24 часа)
	ULČ (24 часа)
	LČ10
	ULČ
	LČ10
	ULČ
	

	1.
	10
	22
	50
	250
	25
	-
	75
	250
	

	2.
	8
	19
	50
	250
	25
	-
	75
	250
	

	3.
	17
	29
	50
	250
	25
	-
	75
	250
	


      - Мјерење буке извршено је дана 10.02.2021.године на три мјерна мјеста и то: на улазу локације аутоперионице, према најближем сусједном објекту и поред магистралног пута Бијељина – Зворник, на локацији објекта Аутоперионице „БОКИ“ Роћевић, која се налази у насељу Роћевић бр. 49, инвеститор Илић Миле из Роћевића. Вршено је дневно мјерење буке јер аутоперионица не ради ноћу и то инструментом за акустична мјерења (произвођач Peak Tech, тип 8005). Према важећем Правилнику о дозвољеним границама интензитета звука и шума („Службени лист СР БиХ“, број 46/89) подручје погона се према поменутом правилнику сврстава у IV зону (трговачко, пословно, стамбено и стамбено уз саобраћајне коридоре, складишта без тешког транспорта). Резултати мјерења показују да измјерене вриједности буке  на мјерном мјесту 1 и мјерном мјесту 2 не прелазе дозвољене границе, док вриједности измјерене вањске буке на мјерном мјесту 3: поред магистралног пута Зворник – Бијељина прелази дозвољену вриједност због густог саобраћаја и промета на путу, у дневним условима за време пуног радног процеса.
	Мјерно мјесто
	Измјерене вриједности
(dB)
	Дозвољена дневна бука за зону IV (dB)



	1.
	58,5
	60

	2.
	55.0
	60

	3.
	63.0
	60


      - Извршено је испитивање узорка отпадне воде са локације објекта Аутоперионице „БОКИ“ Роћевић, која се налази у насељу Роћевић бр. 49, инвеститор Илић Миле из Роћевића. Узорковање отпадне воде вршено је дана 10.02.2021.год. од стране особља „ЗАШТИТА, ЕКОЛОГИЈА И ПРОЈЕКТОВАЊЕ“ Д.О.О. Бијељина. Извршено је континуирано мјерење и узорковање отпадних вода из задње коморе сепаратора а прије упуштања у природу – у локални канал. Мјерење је извршено мултипараметарским мјерним инструментом Combo, тип  HI 98130 који је подешен да врши запис сваких 15 минута током читавог периода мјерња који је трајао 11:15 – 12:15 часова. На лицу мјеста су мјерени параметри: рН вриједност, електропроводљивост, температура. Узорак воде је према упуству узоркован и достављен Д.О.О. „Институт за воде“ Бијељина који је у лабораторији извршио анализу сљедећих параметара: БПК5, ХПК, сулфати, чврсти остатак, нитратни азот, укупно суспендоване материје (ТДС), масти и уља, укупни азот, и др. 

    -   Параметри квалитета отпадних вода (рН вриједност, електропроводљивост, температура)  не прекорачују граничне вриједности према Правилнику о условима  испуштања отпадних вода у површинске воде („Службени гласник РС“, број 44/01).
     -  Параметри (БПК5, ХПК, сулфати, чврсти остатак, нитратни азот, укупно суспендоване материје (ТДС), масти и уља, укупни азот, и др.) су анализирани у лабораторији а добијени резултати су у границам прописаним Правилником и наведени у Извјештају о испитивању Д.О.О. „Институт за воде“ Бијељина, број: 192/21 од 16.02.2021.год.
	Испитивани параметар
	Јединица мјере
	Резултат

	Хемијска потрошња кисеоника (О2, бихроматни)
	g/m³
	9.0

	Биолошка потрошња кисеоника након пет дана
	g/m³
	0.58

	Укупне суспендоване материје

	g/m³
	36.2

	Нитритни азот

	g/m³
	0.001

	Нитратни азот

	g/m³
	3.02

	Укупни азот

	g/m³
	3.36

	Укупни фосфор

	g/m³
	0.071

	Укупне чврсте материје

	g/m³
	328

	Укупне масти и уља

	g/m³
	0.092

	Минерална уља

	g/m³
	<0.02


        Инспектор је у приложеном Записнику о извршеном инспекцијском прегледу констатовао да су му предочени мониторинзи из претходних година а који су наложени еколошком дозволом која се обнавља и констатовао да су вриједности свих контролисаних параметара испод МДК вриједности у свим годинама контроле.
         Одговорно лице постројења приложеном Изјавом констатује да до дана подношења Захтјева за обнављање еколошке дозволе није дошло до значајнијих промјена услова који се односе на постројење и активности, основне и помоћне сировине, коришћење енергије, извор емисија и локацију на којој се постројење налази.
Разматрајући захтјев и достављену документацију овај орган је установио да је у поступку обнове рјешења неопходно извршити измјену услова из еколошке дозволе, који се односе на конкретизовање мјера заштите животне средине по сегментима и у цјелини и мониторинг, што је учињено у поступку обнове предметног рјешења.
Цијенећи да су испуњени услови из члана 94. Закона о заштити животне средине („Службени гласник РС“, број: 71/12, 79/15 и 70/20) и члана 5. Правилника о поступку ревизије и обнављања еколошких дозвола („Службени гласник РС“, број 28/13 и 104/17), одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама  Града Зворника („Службени гласник Града Зворника“, бр. 3/16 ).
Против овог рјешења допуштена је жалба Министарству за просторно уређење, грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број 100/11, 103/11 и 67/13).
               Обрадила
            Сања Бјековић

Доставити :                                                                              В. Д. НАЧЕЛНИК-а  ОДЈЕЉЕЊА
      - подносиоцу захтјева
      - еколошком инспектору                                                     Бранко Јашић,  дипл.инж.
               - архиви
               - евиденцији

